חיים כהן-מגורי

חיים כהן-מגורי (1 באפריל 1913 – 10 ביוני 2000), היה חבר הכנסת מטעם תנועת החרות וגח"ל.

ביוגרפיה
כהן-מגורי נולד בצנעא, תימן ועלה לישראל בגפו ב-1921. תחילה התיישב בזכרון יעקב ולאחר עליית הוריו בתל אביב, בה למד בבית ספר "בלפור". בשנת 1927 הצטרף לתנועת הנוער בית"ר. בשנת 1934 קבע את מקום מושבו בנתניה ונמנה בין מייסדי כפר רמת טיומקין. כעבור שנה הצטרף לשורות האצ"ל, לצד פעילותו כנציגם של יוצאי תימן בפני מוסדות מושבת נתניה, תחילה באופן בלתי רשמי ולאחר מכן כנציגם במועצת המושבה.

כהן-מגורי היה חבר תנועת החרות מימיה הראשונים לאחר קום המדינה. הוא כיהן בה כחבר מרכז וחבר הנהלת התנועה ובשנת 1949 נבחר להכנסת הראשונה. כהונתו נמשכה במשך שש כנסות רצופות, למעט הכנסת השנייה אליה נכנס רק בשנת 1953 כמחליפו של אריה בן-אליעזר.

בשנת 1969 פרש כהן-מגורי מהכנסת. הוא נבחר למועצה הדתית בנתניה ופעל במסגרתה. לאחר מות בנו וכלתו בתאונת דרכים הוא הקדיש חלק ניכר מפעילותו למען ילדים והקים בנתיבות מוסד לילדים קשיי למידה על שם אמנון וחנה כהן-מגורי (המוכר בראשי התיבות של שמם - אחכ"מ). מספר שנים עמד בראש מוסד זה.

כהן-מגורי הוכתר בתואר יקיר נתניה לשנת 1976.

השחקן גיא עמיר הוא נכדו.

מפרסומיו
הגיגים (1995)

קישורים חיצוניים
 
 קורות חייו באתר המורשת של עיריית נתניה

חברי כנסת מטעם גח"ל
חברי כנסת מטעם חירות
ישראלים ילידי תימן
בוגרי בית הספר בלפור (תל אביב)
בוגרי בית"ר
לוחמי האצ"ל
יקירי נתניה
חברי הכנסת השנייה
חברי הכנסת השלישית
חברי הכנסת הרביעית
חברי הכנסת החמישית
חברי הכנסת השישית
אישים הקבורים בנתניה
ישראלים שנולדו ב-1913
ישראלים שנפטרו ב-2000